За улеснение, в настоящия фиш се използват **понятията:**

**Износител –** лице, което осъществява доставки на стоки, които се изпращат или превозват от територията на страната до трета страна или територия.

**Износ –** доставки на стоки, които се изпращат или превозват от територията на страната до трета страна или територия.

Понятията нямат легална дефиниция в ЗДДС.

**НАПОМНЯНЕ:** В Глава трета от действащия ЗДДС (в сила от 01.01.2007 г.) се въвежда ново понятие – “**облагаеми доставки с нулева ставка на данъка”,**което в известен смисъл замества терминологично понятието “*износ”*, използвано в действащия до 31.12.2006 г. ЗДДС (отм.). **С ДВ – бр. 52 от 2022 г., считано от 01.07.2022 г. заглавието на Глава трета в ЗДДС е изменено на „Освобождаване с право на приспадане на данъчен кредит“.** Следва да се има предвид, че облагаеми с нулева ставка са и редица други доставки извън посочените в глава трета от ЗДДС. **(**[**виж Фиш VI.2 Доставки с нулева ставка)**](file:///C:\Users\ro30000876\Local%20Settings\Local%20Settings\Temporary%20Internet%20Files\narachnik\narachnik\Наръчник%20по%20ДДС\35FISH%20VI-2.doc)

Доставки на стоки/движими вещи, изпратени или транспортирани **от територията на страната до трета страна или територия:**

1. от или за сметка на доставчика;

2. от или за сметка на получателя, ако получателят е лице, което не е установено на територията на страната.

Износ не е налице, когато стоките по т. 2 на чл. 28 от закона са предназначени за зареждане, оборудване и снабдяване на плавателни съдове и въздухоплавателни средства, които се използват за спортни и развлекателни цели или за лични нужди.

**ОПРЕДЕЛЕНИЕ**

**РЕД НА ОБЛАГАНЕ**

**НУЛЕВА СТАВКА**

За бъде приложена на нулева ставка за тези доставки, износителят трябва да докаже чрез документи действителността на извършения износ!

За целите на удостоверяването на обстоятелствата, характеризиращи износа и обуславящи прилагането на нулева ставка, в ППЗДДС са посочени документите, чрез които се доказва износа за целите на ЗДДС.

**Съгласно чл. 21, ал. 1 от ППЗДДС, когато стоките се изпращат или превозват до трета страна, за доказване на доставката по чл. 28, т. 1 и 2 от закона доставчикът следва да разполага със следните документи:**

**1. (доп. - ДВ, бр. 6 от 2010 г., в сила от 01.01.2010 г., изм. - ДВ, бр. 10 от 2011 г., в сила от 01.02.2011 г., изм. - ДВ, бр. 24 от 2017 г., в сила от 21.03.2017 г., изм. - ДВ, бр. 3 от 2019 г., в сила от 08.01.2019 г.) митнически документ, в който доставчикът е вписан като износител на стоките, удостоверяващ напускането на стоките от митническо учреждение на напускане или друг документ, удостоверяващ износа, в случаите, когато е налице възможност да не се подава митнически документ, съгласно митническото законодателство;**

**2. фактура за доставката** или друг документ в случаите, когато доставчикът не е задължен да издава фактура за доставката, от който е видно, че предмет на доставката е изнесената стока **(т. 2 на чл. 21, ал. 1 от ЗДДС - доп., ДВ, бр. 59 от 2022 г., в сила от 26.07.2022 г.);**

**3. документ за превоза на тези стоки.**

**Съгласно чл. 21, ал. 2 от ППЗДДС, когато стоките се изпращат или превозват до трета територия, за доказване на доставката по чл. 28, т. 1 и 2 от закона доставчикът следва да разполага със следните документи:**

**1. фактура за доставката** или друг документ в случаите, когато доставчикът не е задължен да издава фактура за доставката, от който е видно, че предмет на доставката е изнесената стока **(т. 1 на чл. 21, ал. 2 от ЗДДС - доп., ДВ, бр. 59 от 2022 г., в сила от 26.07.2022 г.);**

**2. документ за превоза на тези стоки;**

**3. писмено потвърждение от получателя, удостоверяващо, че стоките са пристигнали на територията на трета територия.**

**УДОСТОВЕРЯВАНЕ НА НАЛИЧИЕ НА ОБСТОЯТЕЛСТВА ЗА ИЗНОС**

Съгласно чл. 21, ал. 3 от ППЗДДС (ДВ, бр. 59 от 2022 г., в сила от 26.07.2022 г.), когато стоките се изпращат или превозват до трета страна или територия чрез пощенски и/или експресни пратки съгласно ***Делегиран регламент на Комисията (ЕС) 2015/2446 от 28 юли 2015 г. за допълнение на Регламент (ЕС) № 952/2013 на Европейския парламент и на Съвета за определяне на подробни правила за някои от разпоредбите на Митническия кодекс на Съюза***, за доказване на доставката по чл. 28, т. 1 и 2 от закона доставчикът следва да разполага със следните документи:

1. документ, от който да е видно, че изпратените или превозените стоки са изнесени;

2. фактура за доставката или друг документ в случаите, когато доставчикът не е задължен да издава фактура за доставката по ЗДДС, от който е видно, че предмет на доставката е изнесената стока.

Съгласно новата ал. 4 на чл. 21 от ППЗДДС, **в сила от 27.06.2023 г.,** когато стоките се изпращат или превозват до трета страна от доставчик, който не е установен на територията на Европейския съюз, за доказване на доставката по чл. 28а от закона доставчикът следва да разполага със следните документи:

1. митническа декларация за износ, в която чрез съответните кодове съгласно приложимото митническо законодателство на Съюза са посочени идентификационният номер по ДДС на доставчика и номерът на фактурата за извършената от него доставка на стоките, обект на износ;

2. фактура за доставката;

3. документ за превоза на тези стоки.

*Когато доставчикът не се е снабдил с документите, доказващи извършването на доставката, до изтичането на календарния месец, следващ изтичането на календарния месец, през който данъкът е станал изискуем, се счита, че доставката е облагаема с* приложимата ставка на данъка по чл. 66 или 66а от закона *(чл. 37, ал. 2 от ЗДДС, чл. 39 от ППЗДДС). Този ред не се прилага при получени авансови плащания. (чл. 37, ал. 3 от ЗДДС, чл. 39 от ППЗДДС).* **Алинея 1 на чл. 39 от ППЗДДС е допълнена с ДВ – бр. 59 от 2022 г., в сила от 26.07.2022 г., и изменена с** **ДВ, бр. 55 от 2023 г., в сила от 27.06.2023 г.**

*Виж становище изх. № 44-00-28/17.12.2007 г. на НАП относно удостоверяване на наличие на обстоятелства за доставка на стоки, изпращани или превозвани извън територията на Общността по чл. 28, т. 1 и 2 от ЗДДС.*

*Виж становище изх. № 24-39-118/06.02.2019 г. на НАП относно прилагане на разпоредбата на чл. 21, ал. 1, т. 1 от ППЗДДС.*

**УДОСТОВЕРЯВАНЕ НА НАЛИЧИЕ НА ОБСТОЯТЕЛСТВА ЗА ИЗНОС**

Износителите могат да получат възстановяване на данъка, начислен върху различните елементи на цената на изнесените стоки (право на ДК).

**ДАНЪЧЕН КРЕДИТ**

**ЗАБЕЛЕЖКА:** Според *терминологията*, използвана в ***Шеста директива на Съвета 77/388/ЕИО*** (действаща до 31.12.2006 г.) и ***Директива 2006/112/ЕО*** (в сила от 01.01.2007 г.), износът се освобождава от ДДС, като освобождаването е с право на данъчен кредит. *В българското данъчно законодателство е възприето доставките, които са освободени, но са с право на ДК, да се облагат с нулева ставка на данъка, т.е. да се третират като облагаеми доставки.* На практика, при облагане с нулева ставка, получателят по доставката не плаща ДДС по фактурата на доставчика и ефектът на освобождаване на износа е постигнат.